હવે એક મહત્ત્વની વાત. એ અમલદાર અતુલ રાવને તે પછી મારે કદી મળવાનું થયું નહિ, પણ એકાદ વર્ષ પહેલાં અચાનક એમની ઈ-મેઇલ આવી. હવે એ અમેરિકા રહે છે, પણ મારું વાંચતાં રહેતા હશે એટલે ક્યાંકથી મારી ઈ-મેઇલ શોધીને એમણે મારો સંપર્ક કર્યો અને આ આખો કિસ્સો યાદ કર્યો, સોળ વર્ષ વીતી ગયાં હતાં એટલે આ યાદી રોમાંચભરી હોય તે સ્વાભાવિક છે. મેં એમને એ લેખ શોધીને ઈ-મેઇલથી મોકલ્યો. અમે એકબીજાના સંપર્કમાં છીએ.